റെഡ് റെവൊല്യൂഷന് പദ്ധതിക്ക് തുടക്കമിട്ട് ആച്ചി മസാല ചെന്നൈ: ആച്ചി മസാലയുടെ റെഡ് റെവൊല്യൂഷന് പദ്ധതിക്ക് തുടക്കമായി. കൃഷി വിദഗ്ദ്ധന് നല്ലകീരൈ ജഗനുമായി ചേര്ന്നാണ് മുളക് കൃഷിയിലൂടെ കര്ഷകര്ക്ക് മികച്ച വരുമാനം ഉറപ്പാക്കുന്ന പദ്ധതി നടപ്പാക്കുന്നത്. തിരുവള്ളൂരില് ആരംഭിച്ച പദ്ധതി മറ്റിടങ്ങളിലേക്കും വ്യാപിപ്പിക്കും. സംസ്ഥാനത്ത് ഇതിനകം ഒട്ടേറെ കര്ഷകര് പദ്ധതിയില് ചേര്ന്നുവെന്ന് ആച്ചി ഗ്രൂപ്പ് മാനേജിംഗ് ഡയറക്ടര് എ.ഡി. പത്മസിംഗ് ഐസക് പറഞ്ഞു. ഇന്ത്യന് മുളക് ഉത്പാദനത്തില് നിലവില് 0.2 ശതമാനം മാത്രമാണ് തമിഴ്നാടിന്റെ പങ്ക്. ഏക്കറില് 400 കിലോയോളമാണ് ഉത്പാദനം. അതേസമയം, തെലങ്കാന 35 ശതമാനം പങ്കുവഹിക്കുകയും ഏക്കറില് 4,000 കിലോയ്ക്കുമേല് ഉത്പാദിപ്പിക്കുകയും ചെയ്യുന്നു. മുളക് കൃഷിക്ക് ഏറെ അനുയോജ്യമാണ് തമിഴ്നാടിന്റെ മണ്ണെന്നും ഉത്പാദനത്തില് മുന്നിരയിലേക്ക് സംസ്ഥാനത്തെ ഉയര്ത്തുകയും കൂടിയാണ് റെഡ് റെവൊല്യൂഷന്റെ ലക്ഷ്യമെന്നും എ.ഡി. പത്മസിംഗ് ഐസക് പറഞ്ഞു.